stanford-oval/wikipedia huggingface dataset:
อวตาร (ภาพยนตร์)
งานสร้าง > แก่นเรื่องและแรงบันดาลใจ

เจมส์ คาเมรอนกล่าวว่า ฉากดาวแพนโดรานั้น ได้รับอิทธิพลมาจากทิวทัศน์ของของเทือกเขาสูงในสาธารณรัฐประชาชนจีน โดยเฉพาะเขาหวงซาน ทางตอนใต้ของมณฑลอันฮุย  และอุทยานแห่งชาติอู่หลิงยฺเหวียน เมืองจางเจียเจีย มณฑลหูหนาน
ภาพยนตร์ถ่ายทำนักแสดงด้วยเทคนิคคอมพิวเตอร์ที่เรียกว่า "โมชั่นแคปเจอร์" โดยใช้กล้องที่ออกแบบเป็นพิเศษติดตั้งที่ศีรษะของนักแสดง เพื่อถ่ายภาพความเคลื่อนไหวของดวงตา ลักษณะสีหน้า และการแสดงอารมณ์  มีเซ็นเซอร์จับการเคลื่อนไหวของร่างกาย จากนั้นจึงนำไปประมวลผลเป็นแอนิเมชันด้วยโปรแกรมคอมพิวเตอร์  ภาพทั้งหมดจะไปปรากฏที่กล้องที่ออกแบบเป็นพิเศษ เรียกว่า "virtual camera" มีลักษณะเป็นจอคอมพิวเตอร์มือถือ ใช้งานโดยแคเมรอน เพื่อจำลองภาพที่จะเกิดขึ้นในภาพยนตร์ได้อย่างอิสระรอบทิศทาง ขณะนักแสดงกำลังแสดงบทบาทตัวละคร
งานเทคนิคคอมพิวเตอร์ส่วนใหญ่ดำเนินการโดยบริษัท Weta Digital ที่เมืองเวลลิงตัน นิวซีแลนด์ โดยใช้พนักงานกว่า 900 คน  ใช้ซูเปอร์คอมพิวเตอร์ที่ประกอบด้วยเซิร์ฟเวอร์ฮิวเลตต์-แพคการ์ด 4,000 เครื่อง จำนวน 35,000 ซีพียู  ภาพคอมพิวเตอร์กราฟิกส์ของยานพาหนะต่างๆ ในเรื่อง และฉากการต่อสู้ รับผิดชอบโดยอินดัสเตรียลไลต์แอนด์แมจิก (ILM) บริษัทย่อยของลูคัสฟิล์ม
รางวัล

อวตาร ได้รับรางวัลจากสมาคมทางภาพยนตร์จำนวนมาก แต่รางวัลที่มีชื่อเสียง ได้แก่
รางวัลออสการ์ ชนะเลิศ 3 รางวัล
สาขาถ่ายภาพยอดเยี่ยม
สาขาเทคนิคพิเศษยอดเยี่ยม
สาขากำกับศิลป์ยอดเยี่ยม
รางวัลลูกโลกทองคำ ชนะเลิศ 2 รางวัล
สาขาภาพยนตร์ยอดเยี่ยม ประเภทภาพยนตร์ดรามา
สาขาผู้กำกับภาพยนตร์ยอดเยี่ยม
ภาคต่อ

ดูเพิ่ม: อวตาร: วิถีแห่งสายน้ำ และ อวตาร 3
แหล่งข้อมูลอื่น

เว็บไซต์ทางการ
Official shooting script
Avatar ที่อินเทอร์เน็ตมูวีเดตาเบส
Avatar ที่บ็อกซ์ออฟฟิศโมโจ
Avatar ที่รอตเทนโทเมโทส์
Avatar ที่เมทาคริติก
| ด ค กอวตารของเจมส์ แคเมรอน |
| --- | --- |
ภาพยนตร์:  อวตาร (2009) รางวัล  สถิติบ็อกซ์ออฟฟิศ  วิถีแห่งสายน้ำ (2022)  อวตาร 3 (2024)  อวตาร 4 (2026) 
ตัวละคร:  เจค ซัลลี  เนย์ตีรี 
คอนเซปต์:  จักรวาลสมมติ ชีวมณฑลแพนดอรัน  อันออบเทนเนียม  ภาษา ไวยากรณ์  รูปแบบ 
เพลงประกอบ:  อวตาร "ไอซียู"  วิถีแห่งสายน้ "นอตติงอิสลอสต์ (ยูกิฟมีสเตรนจ์)" 
วิดีโอเกม:  เดอะเกม (2009)  พรมแดนแห่งแพนดอร่า (TBA) 
สื่ออื่น ๆ:  ดิอาร์ตออฟอวตาร  เลโกอวตาร  โทรุก – เดอะเฟิร์สไฟลท์  แพนดอรา – เดอะเวิลด์ออฟอวตาร อวตาร ไฟลท์ออฟแพสเสจ  นาวีรีเวอร์เจอร์นีย์  ไลท์แอนด์เมจิก 
ล้อเลียน:  "เต้นรำกับสเมิร์ฟ"  "บ้านต้นไม้แห่งความสยองขวัญ XXII"  ธีสเอนท์อวตาร 
  แม่แบบ:Category   WikiCommons
ฟุตบอลชิงแชมป์แห่งชาติยุโรป 2032

| Campionato europeo di calcio 2032 (ในภาษาอิตาลี) 2032 Avrupa Futbol Şampiyonası (ในภาษาตุรกี) |
| --- | --- |

รายละเอียดการแข่งขัน
ประเทศเจ้าภาพ: อิตาลี ตุรกี
วันที่: มิถุนายน–กรกฎาคม ค.ศ. 2032
← 2024 2036 → 
ฟุตบอลชิงแชมป์แห่งชาติยุโรป 2032 (อังกฤษ: 2032 UEFA European Football Championship) หรือ UEFA Euro 2032 หรือ Euro 2032 จะเป็นการแข่งขันฟุตบอลชิงแชมป์แห่งชาติยุโรป ครั้งที่ 19 ซึ่งเป็นการแข่งขันฟุตบอลชิงชนะเลิศนานาชาติทุกสี่ปี ที่จัดโดยยูฟ่า สำหรับฟุตบอลชายทีมชาติชุดใหญ่ โดยประเทศอิตาลี และ ตุรกี จะเป็นเจ้าภาพการแข่งขันซึ่งมีกำหนดจะจัดขึ้นระหว่างเดือนมิถุนายนถึงกรกฎาคม พ.ศ. 2575
การแข่งขันครั้งนี้จะเป็นครั้งที่สี่ที่ประเทศอิตาลีจะเป็นเจ้าภาพจัดการแข่งขันชิงแชมป์ยุโรป ซึ่งก่อนหน้านี้เคยเป็นเจ้าภาพการแข่งขันในปี ค.ศ. 1968 และ 1980 รวมทั้งการแข่งขันฟุตบอลชิงแชมป์แห่งชาติยุโรป  2020 ที่โรม โดยจะเป็นครั้งแรกที่การแข่งขันจัดขึ้นที่ประเทศตุรกี
สนามแข่งขัน

เมื่อวันที่ 12 เมษายน พ.ศ. 2566 ทั้งสหพันธ์ฟุตบอลอิตาลี และสหพันธ์ฟุตบอลตุรกี ได้เสนอรายชื่อสนาม 10 แห่ง เมื่อทั้งสองเสนอตัวเป็นเจ้าภาพแยกกัน เนื่องจากการคัดเลือกเจ้าภาพกลายเป็นการเสนอตัวร่วมกัน แต่ละประเทศจะเลือกสนาม 5 แห่งสำหรับการแข่งขันรอบสุดท้ายแทน
|  มิลาน |  โรม |  เนเปิลส์ |  บารี |  ฟลอเรนซ์ |
| --- | --- | --- | --- | --- |
| ซาน ซิโร | สตาดิโอ โอลิมปิโก | สตาดิโอ ดิเอโก้ อาร์มันโด มาราโดน่า | สตาดิโอ ซาน นิโคลา | สตาดิโอ อาร์เตมีโอ ฟรานกี |
| ความจุ: 75,817 | ความจุ: 70,634 | ความจุ: 54,726 (กำลังปรับปรุง) | ความจุ: 58,270 (กำลังปรับปรุง) | ความจุ: 43,147 (กำลังปรับปรุง) |

|  ตูริน |  เวโรนา |  โบโลญญา |  เจนัว |  กายารี |
| สนามกีฬายูเวนตุส | สตาดิโอ มาร์คันโตนิโอ เบนเตโกดี้ | สตาดิโอ เรนาโต ดัลลารา | สตาดิโอ ลุยจิ เฟอร์รารีส | ยูนิโพล โดมุส |
| ความจุ: 41,507 | ความจุ: 39,371 (กำลังปรับปรุง) | ความจุ: 36,205 (กำลังปรับปรุง) | ความจุ: 38,279 (กำลังปรับปรุง) | ความจุ: 30,000 (สนามใหม่) |

| MilanTurinVeronaGenoaBolognaFlorenceRomeNaplesBariCagliari Italy stadia map | MilanTurinVeronaGenoaBolognaFlorenceRomeNaplesBariCagliari Italy stadia map | AnkaraAntalyaBursaEskişehirGaziantepIstanbulKonyaTrabzon Turkey stadia map | AnkaraAntalyaBursaEskişehirGaziantepIstanbulKonyaTrabzon Turkey stadia map | AnkaraAntalyaBursaEskişehirGaziantepIstanbulKonyaTrabzon Turkey stadia map |
|  อิสตันบูล |  อิสตันบูล |  อิสตันบูล |  บูร์ซา |  อังการา |
| สนามกีฬาโอลิมปิกอตาเติร์ก | อาลี ซามี เยน สปอร์ต คอมเพล็กซ์ (แรมส์ พาร์ค) | สนามกีฬาชุครุ ซาราโกกลู (สนามกีฬาอึลเกอร์) | สนามกีฬาบูร์ซา เมโทรโพลิตัน | สนามกีฬาอังการา 19 มายส์ใหม่ |
| ความจุ: 74,753 | ความจุ: 53,611 | ความจุ: 50,530 | ความจุ: 43,331 | ความจุ: 45,000 (สนามใหม่) |

|  คอนยา |  แทรบซอน |  อันตัลยา |  กาเซียนเท็ป |  เอสกิซีฮีร์ |
| สนามกีฬาเทศบาลเมืองคอนยา | เชนอล กูเนช สปอร์ต คอมเพล็กซ์ (สนามกีฬาปาปารา) | สนามกีฬาอันตัลยา (สนามกีฬาคอเรนดอนแอร์ไลน์) | สนามกีฬากาเซียนเท็ป | สนามกีฬาเอสกีซีฮีร์ อตาเติร์ก |
| ความจุ: 42,000 | ความจุ: 40,782 | ความจุ: 32,537 | ความจุ: 33,502 | ความจุ: 32,500 |
แหล่งข้อมูลอื่น

เว็บไซต์อย่างเป็นทางการ
| ด ค กฟุตบอลชิงแชมป์แห่งชาติยุโรป |
| --- | --- |
การแข่งขัน:  ฝรั่งเศส 1960  สเปน 1964  อิตาลี 1968  เบลเยียม 1972  ยูโกสลาเวีย 1976  อิตาลี 1980  ฝรั่งเศส 1984  เยอรมนีตะวันตก 1988  สวีเดน 1992  อังกฤษ 1996  เบลเยียม/เนเธอร์แลนด์ 2000  โปรตุเกส 2004  ออสเตรีย/สวิตเซอร์แลนด์ 2008  โปแลนด์/ยูเครน 2012  ฝรั่งเศส 2016  ทั่วยุโรป 2020  เยอรมนี 2024  สหราชอาณาจักร/ไอร์แลนด์ 2028  อิตาลี/ตุรกี 2032  
รอบคัดเลือก:  1960  1964  1968  1972  1976  1980  1984  1988  1992  1996  2000  2004  2008  2012  2016  2020  2024 
นัดชิงชนะเลิศ:  1960  1964  1968  1972  1976  1980  1984  1988  1992  1996  2000  2004  2008  2012  2016  2020  2024 
ผู้เล่น:  1960  1964  1968  1972  1976  1980  1984  1988  1992  1996  2000  2004  2008  2012  2016  2020  2024 
คัดเลือกเจ้าภาพ:  2004  2008  2012  2016  2020  2024  2028  2032 
สถิติ:  1992  1996  2000  2004  2008  2012  2016  2020 
สิทธิในการออกอากาศ:  2000  2004  2008  2012  2016  2020  2024 
สถิติรวม:  ทีมที่เข้าร่วม  ผู้เล่นที่เข้าร่วม  การทำประตู แฮตทริก  เข้าประตูตัวเอง  การยิงจุดโทษ  ใบแดง  ผู้เล่นที่ชนะ  ผู้จัดการที่ชนะ 
เบ็ดเตล็ด:  รางวัล  ดนตรี  มาสคอต  ลูกบอล  Video games  Qualifying broadcasting rights 
 † เลื่อนออกไปเป็นปี ค.ศ. 2021 เนื่องจาก การระบาดทั่วของโควิด-19 ในยุโรป   Category   Commons
โครโมโซมคู่เหมือน

The paternal (blue) chromosome and the maternal (pink) chromosome are homologous chromosomes. Following chromosomal DNA replication, the blue chromosome is composed of two identical sister chromatids and the pink chromosome is composed of two identical sister chromatids. In mitosis, the sister chromatids separate into the daughter cells, but are now referred to as chromosomes (rather than chromatids) much in the way that one child is not referred to as a single twin.
โครโมโซมคู่เหมือน (อังกฤษ: homologous chromosomes, homologs) คือคู่ของโครโมโซมที่เซลล์ได้รับมาจากฝั่งพ่อและฝั่งแม่และมาจับคู่กันในขั้นตอนการปฏิสนธิ มียีนเดียวกันในตำแหน่งเดียวกันของโครโมโซม ทำให้โครโมโซมคู่เหมือนนี้สามารถจับคู่กันได้พอดีก่อนที่จะแยกกันในกระบวนการแบ่งเซลล์แบบไมโอซิส
โครโมโซมคู่เหมือนมีตำแหน่งของยีนตรงกัน แต่ไม่ได้มีลำดับเบสเหมือนกันทุกประการ ถือเป็นผลผลิตจากการปฏิสนธิ และอาจถือเป็นภาวะปกติของเซลล์สิ่งมีชีวิต ต่างจากโครโมโซมคู่พี่น้องซึ่งเป็นการทำซ้ำโครโมโซมอันเดิม ด้วยกระบวนการการถ่ายแบบดีเอ็นเอเพื่อเตรียมแบ่งเซลล์แบบไมโทซิส ซึ่งมีลำดับเบสเหมือนกันทุกประการ
ยุทธการที่ไซปัน

ยุทธการไซปัน เป็นส่วนหนึ่งของสงครามมหาสมุทรแปซิฟิกของสงครามโลกครั้งที่สองสู้รบกันบนเกาะไซปันในหมู่เกาะนอร์เทิร์นมาเรียนา ตั้งแต่วันที่ 15 มิถุนายน – 9 กรกฎาคม ค.ศ. 1944 กองกำลังฝ่ายสหรัฐฯได้ลงเรือออกจากท่าเรือเพิร์ลในวันที่ 5 มิถุนายน ค.ศ. 1944 ก่อนที่ปฏิบัติการโอเวอร์ลอร์ดในยุโรปจะเริ่มต้นขึ้น
ยุทธการครั้งนี้เรียกว่าดีเดย์ในแปซิฟิกกองพลนาวิกโยธินที่ 2 กองพลนาวิกโยธินที่ 4 และกองพลทหารราบที่ 27 ของสหรัฐฯ บัญชาการโดยพลโท ฮอลล์แลนด์ สมิต (Holland Smith) ฝ่ายจักรวรรดิญี่ปุ่น กองพลที่ 43 บัญชาการโดยพลโท โยะชิสึงุ ซะอิโต (Yoshitsugu Saitō)
อ่านเพิ่ม > หนังสือ

Bright, Richard Carl (2007). Pain and Purpose In the Pacific: True Reports Of War. Trafford Publishing. ISBN 1425125441.
Denfeld, D. Colt (1997). Hold the Marianas: The Japanese Defense of the Mariana Islands. White Mane Pub. ISBN 1-57249-014-4.
Gailey, Harry A. (1986). Howlin' Mad Vs. the Army : Conflict in Command, Saipan 1944. Presidio Press. ISBN 0891412425.
Goldberg, Harold J. (2007). D-day in the Pacific: The Battle of Saipan. Indiana University Press. ISBN 0-253-34869-2.
Jones, Don (1986). Oba, The Last Samurai. Presidio Press. ISBN 0-89141-245-X.
Manchester, William (1980). Goodbye, Darkness A Memoir of the Pacific War. Boston – Toronto: Little, Brown and Co. ISBN 0-316-54501-5.
Morison, Samuel Eliot (2001). New Guinea and the Marianas, March 1944 – August 1944, vol. 8 of History of United States Naval Operations in World War II. Champaign, Illinois, USA: University of Illinois Press. ISBN 0-252-07038-0.
O'Brien, Francis A. (2003). Battling for Saipan. Presdio Press. ISBN 0-89141-804-0.
Petty, Bruce M. (2001). Saipan: Oral Histories of the Pacific War. McFarland and Company. ISBN 0-7864-0991-6.
Rottman, Gordon; Howard Gerrard (2004). Saipan & Tinian 1944: Piercing the Japanese Empire. Osprey Publishing. ISBN 1-84176-804-9.
Sauer, Howard (1999). "Torpedoed at Saipan". The Last Big-Gun Naval Battle:  The Battle of Surigao Strait. Palo Alto, California: The Glencannon Press. ISBN 1-889901-08-3. — Firsthand account of naval gunfire support by a crewmember of USS Maryland.
อ่านเพิ่ม > เว็บไซต์

Chapin, Captain John C. (1994). The Battle for Saipan. Washington D.C.: United States Marine Corps Historical Division. PCN 19000312300. สืบค้นเมื่อ 12 December 2008.
Chen, C. Peter. "The Marianas and the Great Turkey Shoot". World War II Database. สืบค้นเมื่อ 31 May 2005.
Saipan — a 2nd Marine Division pamphlet describing certain expected features of the invasion and combat, including the presence of a large civilian population.
Breaching the Marianas: The Battle for Saipan (Marines in World War II Commemorative Series)
Banzai charge in Saipan: Gyokusai (ญี่ปุ่น) Suicide for the Emperor?
Hoffman, Major Carl W., USMC (1950). "Saipan: The Beginning of the End". USMC Historical Monograph. Historical Branch, United States Marine Corps. สืบค้นเมื่อ 19 December 2005.{{cite web}}:  CS1 maint: multiple names: authors list (ลิงก์)
Anderson, Charles R. (2003). Western Pacific. U.S. Army Campaigns of World War II. United States Army Center of Military History. CMH Pub 72-29. คลังข้อมูลเก่าเก็บจากแหล่งเดิมเมื่อ 2012-02-13. สืบค้นเมื่อ 3 November 2004.
Woo, John (Director) (2002). Windtalkers (Feature-length film). (Filmed in Hawaii and southern California): Metro-Goldwyn-Mayer (MGM).
SMU's Frank J. Davis World War II Photographs contain 124 images of Saipan, including  18 images depicting the surrender of the famous "hold-out" Japanese forces under the command of Captain Oba in December 1945
เซจดาร์บี

| เซจดาร์บี Sage Derby |
| --- | --- |

ประเทศถิ่นกำเนิด: ประเทศอังกฤษ
เขต: อีสต์มิดแลนส์
เมือง: ดาร์บี
นม: วัว
เนื้อสัมผัส: กึ่งแข็ง
ไขมัน: 45%
หมัก: 1-3 เดือน
เซจดาร์บี (อังกฤษ: Sage Derby; /ˈdɑːrbi/) เป็นชนิดย่อยหนึ่งของดาร์บีชีส เป็นชีสประเภทกึ่งแข็ง มีรอยด่างสีเขียวในเนื้อ มีรสชาติจืด และมีรสของ Salvia officinalis (เสจ) สีเขียวนั้นได้มาจากพืชเสจ (sage) หรือบางครั้งอาจเติมสีผสมอาหารสีเขียวลงไปในเคิร์ด ส่งผลให้ชีสมีลักษณะลวดลายมาร์เบิล และมีรสจาง ๆ ของสมุนไพร สีเขียวอาจมาจากเสจ ผักโขมคั้น ใบแมรีโกลด์ หรือข้าวโพดเขียว ซึ่งหากไม่ได้ใช้สีเขียวจากเสจ จะใช้รสสกัดเสจที่ไม่มีสีผสมลงไปเพื่อให้เกิดรสเสจจาง ๆ ผสมลงไปในเคิร์ด จากนั้นนำไปบ่มโดยใช้เวลาหนึ่งถึงสามเดือน
ประวัติ

การผลิตครั้งแรกมีในราวศตวรรษที่ 17 ในประเทศอังกฤษ ดั้งเดิมมักผลิตในโอกาสพิเศษเช่นฤดูกาลเก็บเกี่ยว คริสต์มาส แต่ในปัจจุบันมีการผลิตเพื่อบริโภคตลอดทั้งปี
ชาวบอสนีแอก

| --- | --- |
แผนที่ชาวบอสนีแอกพลัดถิ่นทั่วโลก
ประชากรทั้งหมด
3 ล้านคน (ประมาณ)
ภูมิภาคที่มีประชากรอย่างมีนัยสำคัญ
 บอสเนียและเฮอร์เซโกวีนา: 1,769,592
 สหรัฐ: 350,000
 เยอรมนี: 158,158
 เซอร์เบีย: 145,278
 ออสเตรีย: 128,047
 ตุรกี: 112,000
 สวีเดน: 90,498
 มอนเตเนโกร: 53,605
 สวิตเซอร์แลนด์: 46,773
 โครเอเชีย: 31,479
 คอซอวอ: 27,533
 อิตาลี: 21,911
 สโลวีเนีย: 21,542
 เดนมาร์ก: 21,000
 ออสเตรเลีย: 17,993
 มาซิโดเนียเหนือ: 17,018
 นอร์เวย์: 16,338
 ฟินแลนด์: 2,322
 เบลเยียม: 2,182
รวมใน สหภาพยุโรป: 400,000
ภาษา
บอสเนีย
ศาสนา
ส่วนใหญ่นับถือศาสนาอิสลลามนิกายซุนนี
กลุ่มชาติพันธุ์ที่เกี่ยวข้อง
กลุ่มชนสลาฟใต้อื่น ๆ  โดยเฉพาะชาวเซิร์บเชื้อสายบอสเนีย, ชาวโครเอเชียเชื้อสายบอสเนีย 
ชาวบอสนีแอก (บอสเนีย: Bošnjaci, ออกเสียง: [boʃɲǎːtsi]; เพศชายเดี่ยว: Bošnjak, เพศหญิง: Bošnjakinja) เป็นกลุ่มเชื้อชาติสลาฟใต้ในบอลข่านที่อาศัยอยู่ในภูมิภาคบอสเนียในอดีต ซึ่งปัจจุบันคือประเทศบอสเนียและเฮอร์เซโกวีนา ชาวบอสนีแอกส่วนใหญ่มักพบอาศัยในประเทศบอสเนียและเฮอร์เซโกวีนา และเป็นชนกลุ่มน้อยในโครเอเชีย คอซอวอ เซอร์เบีย มาซิโดเนีย และ มอนเตเนโกร
แชนแทค

แชนแทค (อังกฤษ: shantak) เป็นสัตว์ประหลาดที่ปรากฏในงานประพันธ์ชุดตำนานคธูลูของเอช. พี. เลิฟคราฟท์ โดยปรากฏตัวครั้งแรกในนิยายเรื่อง เดอะดรีมเควสต์ออฟอันโนนคาดัธ (พ.ศ. 2469).
ลักษณะ

คำบรรยายในเดอะดรีมเควสต์ออฟอันโนนคาดัธระบุว่าแชนแทคนั้นมีขนาดใหญ่กว่าช้าง ตามตัวมีเกล็ด รูปร่างเหมือนนกแต่มีปีกเหมือนค้างคาว มีหัวเหมือนม้า ผิวเป็นเมือก และเท้าเป็นกงเล็บ
แชนแทคนั้นอาศัยอยู่ในพื้นที่แห้งแล้งหนาวเย็นที่เรียกว่า Cold Waste ในโลกแห่งความฝัน ซึ่งบางครั้งจะมีผู้เรียกแชนแทคมาใช้เป็นสัตว์พาหนะเดินทางไปในอากาศได้ แชนแทคนั้นเป็นเผ่าพันธุ์รับใช้ของไนอาลาโธเทปและอิธาควา เนื่องจากนอเดนส์นั้นไล่ล่าแชนแทค ทำให้แชนแทคหวาดกลัวไนท์กอนท์ที่เป็นเผ่าพันธุ์รับใช้ของนอเดนส์มาก
แหล่งข้อมูลอื่น

The Dream-Quest of Unknown Kadath
สงครามโคลน

แฟนคอสเพลย์เป็น โคลนทรูปเปอร์ ผู้บัญชาการโคดี โคลนทรูปเปอร์เป็นทหารเดินเท้าหลักของสาธารณรัฐกาแลกติกในช่วงสงครามโคลน
สงครามโคลน (อังกฤษ: Clone Wars) เป็นความขัดแย้งสมมติต่อเนื่องในแฟรนไชส์ สตาร์ วอร์ส ของ จอร์จ ลูคัส ถูกกล่าวถึงครั้งแรกสั้น ๆ ใน ภาพยนตร์ สตาร์ วอร์ส เรื่องแรก (ความหวังใหม่, ค.ศ. 1977) แต่ตัวสงครามนั้นยังไม่ได้ปรากฏให้เห็น จนกระทั่งใน กองทัพโคลนส์จู่โจม (ค.ศ. 2002) และ ซิธชำระแค้น (ค.ศ. 2005) สงครามโคลนยังเป็นฉากหลังของ แอนิเมชันชุดสองมิติ (ค.ศ. 2003–2005), ภาพยนตร์แอนิเมชันสามมิติ (ค.ศ. 2008) และ แอนิเมชันชุดสามมิติ (ค.ศ. 2008–2014, 2020) นอกจากนี้ก็ยังปรากฏในหนังสือและเกม สตาร์ วอร์ส อีกมากมาย
ภายในบริบทการบรรยายเรื่องของ สตาร์ วอร์ส สงครามโคลนเป็นสงครามที่ต่อสู้เพื่อป้องกันไม่ให้ระบบดาวเคราะห์หลายพันดวงแยกตัวออกจาก สาธารณรัฐกาแลกติก และก่อตั้ง "สหภาพพิภพอิสระ" ซึ่งมักเรียกกันว่า "ฝ่ายแบ่งแยก" โดยสงครามกินเวลาทั้งหมดสามปี สาธารณรัฐใช้กองทัพของโคลนทรูปเปอร์ นำโดยนิกายเจได ต่อต้านหุ่นรบของฝ่ายแบ่งแยก ความขัดแย้งนี้เป็นแผนที่อยู่ภายใต้การบงการของ พัลพาทีน สมุหนายกของสาธารณรัฐ ซึ่งแท้จริงแล้วเขาเป็นซิธลอร์ด เขาแอบวางแผนที่มีมายาวนานของซิธ ในการกำจัดเจไดทั้งหมด และยึดครองกาแลกซี พัลพาทีนวางแผนนี้โดยการให้คำสั่งลับแก่โคลนทรูปเปอร์ ซึ่งรู้จักกันในนาม "คำสั่งที่ 66" ซึ่งฝังอยู่ในสมองของพวกเขา ทำให้พวกเขามองเจไดเป็นผู้ทรยศและฆ่าพวกเขาในทันที เขาสามารถออกคำสั่งนี้ได้สำเร็จใน ซิธชำระแค้น นำไปสู่การตายของเจไดจำนวนมากทั่วกาแลกซี ทำให้พัลพาทีนได้อำนาจและในที่สุดเขาก็เปลี่ยนระบอบการปกครองจากประชาธิปไตยของสาธารณรัฐกาแลกติก มาเป็นเผด็จการของจักรวรรดิกาแลกติก ซึ่งปกครองโดยกลุ่มอุตสาหกรรมทหาร และปรากฏใน สตาร์ วอร์ส ไตรภาคเดิม
ลูคัสใช้การเรื่องราวของสงครามโคลนในการตอบคำถามเรื่องราวในไตรภาคเดิม เช่น จักรวรรดิกำเนิดขึ้นมาได้อย่างไรและอนาคิน สกายวอร์คเกอร์กลายเป็น ดาร์ธ เวเดอร์ ได้อย่างไร เหตุการณ์ทางการเมืองและการทหารของสงครามโคลน ได้รับแรงบันดาลใจจากความขัดแย้งในโลกแห่งความเป็นจริงและเหตุการณ์ในประวัติศาสตร์ เช่น การเปลี่ยนผ่านจากสาธารณรัฐโรมัน เป็นจักรวรรดิโรมัน สงครามกลางเมืองอเมริกา สงครามโลกครั้งที่หนึ่งและสอง รวมถึงเหตุการณ์ร่วมสมัย เช่น สงครามต่อต้านการก่อการร้าย และการบริหารของประธานาธิบดีบุช ในช่วงต้นศตวรรษที่ 21
แนวคิดและการพัฒนา

การอ้างอิงครั้งแรกถึงสงครามโคลนนั้นปรากฏอยู่ในบทร่างที่สามของ ภาพยนตร์เรื่องแรก โดยผู้สร้าง สตาร์ วอร์ส จอร์จ ลูคัส ซึ่งกล่าวถึง "ไดอารี่ของสงครามโคลน" ของนายพลเคโนบี สงครามถูกกล่าวถึงเพียงสั้น ๆ สองครั้ง ในเวอร์ชันสุดท้ายของภาพยนตร์เรื่องนี้ กล่าวถึง โอบีวัน เคโนบี ทำหน้าที่เป็นนายพลที่รับใช้พ่อของ เลอา ออร์กานา (ซึ่งในตอนนั้นยังไม่มีชื่อ) เบล ออร์กานา ในช่วงระหว่างความขัดแย้ง ในระหว่างการเขียนบทร่างของ จักรวรรดิเอมไพร์โต้กลับ (ค.ศ. 1980) ลูคัสตัดสินใจแนะนำตัวละครโคลนที่เคยมีส่วนเกี่ยวข้องกับสงครามโคลน ในบทร่างแรกของ ลีห์ แบรกเกตต์ ได้พัฒนาตัวละคร แลนโด คาลริสเซียน ให้เป็นโคลนจากดาวเคราะห์โคลนที่เกี่ยวข้องกับสงครามโคลนที่กล่าวถึงใน ความหวังใหม่ และเกือบจะสูญพันธุ์จากสงคราม นอกจากนี้ โบบา เฟทท์ ก็เคยได้รับการพิจารณาให้เป็นโคลนที่มาจากกลุ่ม ช็อกทรูปเปอร์ ที่เกือบจะถูกเจไดกวาดล้างจนหมดในช่วงสงครามโคลน อย่างไรก็ตาม แนวคิดเหล่านี้ไม่รวมอยู่ในเวอร์ชันสุดท้ายของภาพยนตร์ ลูคัสปกปิดรายละเอียดของสงครามโคลนมากกว่าองค์ประกอบอื่น ๆ ของ สตาร์ วอร์ส ถึงขนาดว่า ไม่ให้เรื่องนี้ปรากฏอยู่ในผลิตภัณฑ์และหนังสือที่ได้รับอนุญาต
ลูคัสได้กล่าวถึงการขึ้นมามีอำนาจของพัลพาทีนว่าเหมือนกับ อดอล์ฟ ฮิตเลอร์ ในนาซีเยอรมนี; ในฐานะของนายกรัฐมนตรีเยอรมนี ฮิตเลอร์ได้รับ "อำนาจฉุกเฉิน" ดังเช่นพัลพาทีน นอกจากนี้ ลูคัสยังกล่าวว่าหนึ่งในอิทธิพลหลักที่มีต่อพื้นหลังทางการเมืองของสงครามโคลน รวมถึง สตาร์ วอร์ส ทั้งหมดนั้น คือช่วงยุคสงครามเวียดนาม และคดีวอเตอร์เกต ซึ่งผู้นำโอบรับการทุจริตคอรัปชัน โดยคิดว่าเป็นการกระทำที่ดีที่สุด ในปี ค.ศ. 2002 ลูคัสกล่าวว่า:
ประชาธิปไตยทั้งหมดนั้นกลายเป็นเผด็จการ—แต่ไม่ใช่จากรัฐประหาร ผู้คนต่างมอบประชาธิปไตยของพวกเขาให้กับผู้เผด็จการ ไม่ว่าจะเป็น จูเลียส ซีซาร์ หรือ นโปเลียน หรือ อดอล์ฟ ฮิตเลอร์ ในท้ายที่สุด ประชากรส่วนใหญ่ก็ตามน้ำไปกับแนวคิดนั้น และอะไรล่ะที่สามารถผลักดันผู้คนและสถาบันต่าง ๆ ให้ไปในทิศทางนี้? นั่นแหละคือปัญหา ผมกำลังสำรวจถึง: สาธารณรัฐกลายเป็นจักรวรรดิได้อย่างไร? ... เพราะเหตุใดคนดีถึงกลายเป็นคนชั่ว และประชาธิปไตยกลายเป็นเผด็จการได้อย่างไร?
หน่วยโคลนซึ่งโผล่มาในบทสรุปของ กองทัพโคลนส์จู่โจม นั้นประกอบด้วยกองทัพในรูปแบบดิจิทัลที่ใหญ่ที่สุดสำหรับภาพยนตร์ ณ ตอนนั้น ลูคัสเสนอต่อศิลปินภาพแนวคิดว่า ซิธชำระแค้น จะเปิดตัวด้วยการรวมของเจ็ดยุทธการ บนเจ็ดดาวเคราะห์ หลังจากนั้น ลูคัสจึงจัดระเบียบโครงเรื่องใหม่ตั้งแต่รากฐาน; แทนที่จะเปิดฉากภาพยนตร์ด้วยยุทธการต่าง ๆ ในสงครามโคลน ลูคัสตัดสินใจที่จะโฟกัสที่อนาคิน สกายวอล์คเกอร์ การหายไปของ "เจ็ดยุทธการ บนเจ็ดดาวเคราะห์" ทั้งส่วนนั้น ทำให้ลูคัสตัดสินใจที่จะเปิดตัวแอนิเมชันชุดผ่านซีจีทางโทรทัศน์ สงครามมนุษย์โคลน; ลูคัสกล่าวว่าการ์ตูนนี้สามารถ "ทำได้ดีกว่า" ในเรื่องของการบรรยายความขัดแย้ง
การบรรยาย

| --- | --- |
ตราแผ่นดินของสหภาพพิภพอิสระ
จักรวาล: สตาร์ วอร์ส
ประเภท: สหภาพ, พันธมิตรเคลื่อนไหวเพื่อการแบ่งแยกดินแดน
ก่อตั้ง:  24 ปีก่อนยุทธการยาวิน (สร้าง)  22 ปีก่อนยุทธการยาวิน (ก่อตั้งอย่างเป็นทางการ) 
เป้าหมาย: ถูกรวมเข้ากับจักรวรรดิกาแลกติกในปีที่ 19 ก่อนยุทธการยาวิน
สถานที่ตั้ง: กาแลกซีในสตาร์ วอร์ส (ริมนอก)
ผู้นำ: ดาร์ธ ซิเดียส (22-19 ปีก่อนยุทธการยาวิน; อย่างลับ ๆ) ผู้นำพันธมิตร: เคานต์ดูกู (22-19 ปีก่อนยุทธการยาวิน, เป็นประมุขแห่งรัฐ) 
บุคคลสำคัญ:   อุปราชนูท กันเรย์แห่งสมาพันธ์การค้า, พอกเกิล เดอะ เลสเซอร์, วัท แทมบอร์แห่งสหภาพเทคโน, แซน ฮิลของกลุ่มธนาคาร, ชู มายแห่งสมาคมการค้า  นายพลกรีวัส 
หน่วยงานที่เกี่ยวข้อง: นิกายซิธ (อย่างลับ ๆ)
ศัตรู:   จักรวรรดิกาแลกติก  นิกายเจได 
สงครามโคลนถูกบรรยายภาพเป็นครั้งแรกใน กองทัพโคลนส์จู่โจม ซึ่งเป็นการเปิดตัวที่นำไปสู่การจบลงของการปิดบังของลูคัส เรื่องสินค้าต่าง ๆ ที่ยึดตามยุคนั้น โดยนวนิยาย หนังสือการ์ตูน และวิดีโอเกมจำนวนมากนั้นได้รับการอนุมัติโดยลูคัสไลเซนซิง
การบรรยาย > ภาพยนตร์

สงครามโคลนถูกกล่าวถึงเป็นครั้งแรกใน ความหวังใหม่ ในระหว่างที่โอบีวินอธิบายให้ลุคฟังว่าพ่อของเขาเคยสู้ในสงครามนี้ ซึ่งลุคแสดงท่าทีสงสัย สงครามนี้ถูกกล่าวถึงอีกครั้งโดยเลอาในข้อความของเธอที่บอกว่าโอบีวันรับใช้พ่อของเธอ ผู้ซึ่งภายหลังถูกระบุตัวว่าเป็นเบล ออร์กานา ในสงครามโคลน
กองทัพโคลนส์จู่โจม ซึ่งดำเนินเรื่องในช่วงต้นของสงครามโคลน เปิดฉากด้วยความกังวลของสาธารณรัฐกาแลกติกเกี่ยวการการแยกตัวของระบบดาวนับพันระบบ เพื่อรวมตัวเป็นสหภาพพิภพอิสระ ซึ่งถูกนำอย่างเปิดเผยโดยเคานต์ดูกู สมุหนายกพัลพาทีนชักใยให้ จาร์ จาร์ บิงคส์ และสมาชิกวุฒิสภากาแลกติกคนอื่น ๆ มอบอำนาจฉุกเฉินให้แก่เขา ในตอนที่กำลังสืบสวนเรื่องการพยายามลอบสังการสมาชิกวุฒิสภา แพดเม่ อมิดาลา โอบีวันพบว่าดูกูสวมรอยเป็นปรมาจารย์เจไดซึ่งตายไปแล้ว เพื่อจัดการสร้างกองทัพโคลนในนามของสาธารณรัฐอย่างลับ ๆ โยดา นำกองทัพโคลนเพื่อช่วยเหลือโอบีวัน แพดเม่ และอนาคิน สกายวอร์คเกอร์จากฝ่ายแบ่งแยก บนดาวจีโอโนซิส และจึงเกิดเป็นยุทธการแรกของสงครามนี้ ณ บทสรุปของศึกนี้ โยดาประกาศว่า:"ได้เริ่มต้นขึ้น สงครามโคลนนั้น" ในฉากสุดท้ายของภาพยนตร์ อนาคิน และแพดเม่ได้แต่งงานกันอย่างลับ ๆ ขัดต่อคำสาบานของเจได
ซิธชำระแค้น นั้นแสดงถึงช่วงสุดท้ายของสงครามโคลนซึ่งกินระยะเวลาถึงสามปี ที่ซึ่งโคลนทรูปเปอร์และนายพลเจไดของพวกเขาต่อสู้กับกองทัพดรอยด์ของฝ่ายแบ่งแยก หลังจากฆ่าดูกูและช่วยเหลือพัลพาทีนจากฝ่ายแบ่งแยกในระหว่างการโจมตีของฝ่ายแบ่งแยกบนดาวคอรัสซัง อนาคินได้เรียนรู้ว่าแพดเม่ตั้งครรภ์ เขารู้สึกทุกข์ใจหลังจากมีนิมิตว่าเธอตายในตอนคลอดลูก และพัลพาทันหลอกล่อให้อนาคินเข้าสู่ด้านมืดแห่งพลัง โดยการสัญญาว่าจะสอนเขาให้สามารถป้องการการตายก่อนเวลาอันควรของเธอได้ ในระหว่างนั้น โยดาถูกส่งตัวไปที่ดาวคาชีค เพื่อไล่การรุกรานของฝ่ายแบ่งแยก และโอบีวันถูกส่งตัวไปที่ดาวยูทาเปา ที่ซึ่งเขาสังหารนายพลกรีวัส อนาคินค้นพบว่าพัลพาทีนเป็นซิธลอร์ด ดาร์ธ ซิเดียส แต่เขาปกป้องพัลพาทีนจากเมซ วินดู เพราะเขาต้องการความรู้จากซิเดียสในการช่วยแพดเม่ หลังจากซิเดียสสังหารวินดู ซิเดียสแต่งตั้งให้อนาคินเป็นลูกศิษย์คนใหม่ของเขา นามว่า ดาร์ธ เวเดอร์ ซีเดยสออกคำสั่งที่ 66 ให้แก่โคลนทรูปเปอร์ และโคลนเหล่านั้นสังหารนายพลเจไดทั่วทั้งกาแลกซี หลังจากนั้น ซิเดียสจึงส่งเวเดอร์ไปยังวิหารเจได พร้อมกับกลุ่มโคลนทรูปเปอร์เพื่อสังหารเจไดและพาดาวันที่เหลืออยู่ในวิหาร ก่อนที่จะส่งเวเดอร์ไปสังหารเหล่าผู้นำฝ่ายแบ่งแยกบนดาวมุสตาฟาร์ และออก "คำสั่งปิด" กองทัพดรอยด์ของพวกเขา ด้วยการตายของพวกเขานั้น ซิเดียสประกาศยุติสงครามโคลน และการปฏิรูปสาธารณรัฐเป็นจักรวรรดิกาแลกติก
การบรรยาย > แอนิเมชัน > สงครามมนุษย์โคลน

บทความหลัก: สตาร์ วอร์ส: สงครามมนุษย์โคลน
แอนิเมชันชุดสองมิติ สงครามมนุษย์โคลน (ค.ศ. 2003–2005) บรรยายภาพยุทธการต่าง ๆ ในสงครามโคลน และตั้งใจให้เป็นสิ่งสร้างความสนใจใน ซิธชำระแค้น นอกจากนี้ แอนิเมชันชุดนี้ยังบรรยายภาพเหตุการณ์ที่นำไปสู่ยุทธการในฉากเปิดของ ซิธชำระแค้น และการที่พัลพาทีนถูกจับตัวโดยนายพลกรีวัส แอนิเมชันชุดนี้ถูกปล่อยในรูปแบบโฮมวิดีโอที่มีสองตอน
ตั้งแต่วันที่ 25 เมษายน ค.ศ. 2014 นั้น แอนิเมชันชุดดั้งเดิม สงครามมนุษย์โคลน ไม่ถูกจัดอยู่ในจักรวาลหลัก บริษัทเดอะวอลต์ดิสนีย์ ประกาศว่างานทั้งหมดของ สตาร์ วอร์ส และสินค้า ยกเว้นภาพยนตร์ในไตรภาคเดิม และไตรภาคต้น และ เดอะ โคลน วอร์ส ในภายหลังนั้น เป็นส่วนหนึ่งของตำนานสตาร์ วอร์ส ที่แยกออกไปต่างหาก
การบรรยาย > แอนิเมชัน > เดอะ โคลน วอร์ส

บทความหลัก: สตาร์ วอร์ส: เดอะ โคลน วอร์ส (ภาพยนตร์ชุดทางโทรทัศน์ พ.ศ. 2551)
หลายปีต่อมา ลูคัสตัดสินใจที่จะสร้างซีรีส์เกี่ยวการสงครามโคลนใหม่ ในรูปแบบของแอนิเมชันสามมิติ ซึ่งพัฒนาโดยเดฟ ฟิโลนี หลังจากสร้างแอนิเมชันชุดทางโทรทัศน์ใหม่นี้มาหลายปี ลูคัสตัดสินใจที่จะแยกสี่ตอนแรกออกมาเป็นภาพยนตร์เดี่ยว ภาพยนตร์นี้ ซึ่งฉายในปี ค.ศ. 2008 นั้น แนะนำอาโซกา ทาโน ในฐานะลูกศิษย์ของอนาคิน และบรรยายภาพเกี่ยวกับสาธารณรัฐและฝ่ายแบ่งแยกสู้กันและพยายามที่จะได้รับอนุญาตในการเดินทางผ่านดินแดนของแจบบา เดอะ ฮัทท์
แอนิเมชันชุดทางโทรทัศน์ที่ตามมาหลังจากนั้น (ค.ศ. 2008–2014, 2020) ได้ดำเนินเรื่องโดยมีฉากหลังเป็นสงครามโคลนเช่นเดียวกัน ด้วยซีซันสุดท้ายของแอนิเมชันชุดที่ดำเนินเรื่องพร้อมกับช่วงจุดสำคัญของ ซิธชำระแค้น รายการนี้ยังให้ข้อมูลเพิ่มเติมเกี่ยวกับการสร้างกองทัพโคลน, ทำให้โคลนแต่ละนายเป็นตัวละครที่แตกต่างกัน, บรรยายภาพการเผชิญหน้ามากมายและพัฒนาการจากความขัดแย้ง, และแสดงถึงปฏิสัมพันธ์ระหว่างโคลนทรูปเปอร์และผู้บัญชาการเจไดของพวกเขา ยกตัวอย่าง เช่น แอนิเมชันชุดนี้เปิดเผยว่าโคลนแต่ละนายมี "ชิพยับยั้ง" ในร่างของเขาซึ่งทำให้พวกเขาเชื่อฟังต่อคำสั่งที่ 66
การบรรยาย > แอนิเมชัน > ทีมโคตรโคลนมหากาฬ

บทความหลัก: สตาร์ วอร์ส: ทีมโคตรโคลนมหากาฬ
ทีมโคตรโคลนมหากาฬ เริ่มต้นไม่นานหลังจากจุดจบของสงครามโคลน ด้วยการออกคำสั่งที่ 66 ซึ่งระบุไว้ว่าเจไดเป็นผู้ทรยศและนำไปสู่การกำจัดพวกเขาอย่างกว้างขวางโดยโคลนทรูปเปอร์ของพวกเขาเอง ซึ่งได้รับการโปรแกรมให้เชื่อฟังคำสั่งนี้ แบดแบทช์ซึ่งมีพันธุกรรมที่แตกต่างและได้พัฒนาการต้านทานต่อโปรแกรมนี้ พบว่าพวกเขาต้องต่อสู้กับตัวตนของพวกเขาและความภักดี หลังจากรู้ถึงจุดจบของสาธารณรัฐ
แอนิเมชันชุดนี้สำรวจถึงผลกระทบของคำสั่งที่ 66, การขึ้นมามีอำนาจของจักรวรรดิกาแลกติก, และกาแลกซีว่าเปลี่ยนแปลงอย่างไรภายใต้การปกครองของจักรพรรดิพัลพาทีน นอกจากนี้ แอนิเมชันชุดนี้ยังสำรวจการเปลี่ยนผ่านจากโคลนทรูปเปอร์สู่สตอร์มทรูปเปอร์ในจักรวาลสตาร์ วอร์ส ด้วยจักรวรรดิเปลี่ยนจากการผลิตโคลนไปเป็นการเกณฑ์ทหารแทน
การบรรยาย > คนแสดง > เดอะแมนดาลอเรียน

บทความหลัก: เดอะแมนดาลอเรียน
ละครชุด เดอะแมนดาลอเรียน มีทั้งฉากย้อนของกองทัพดรอยด์ของฝ่ายแบ่งแยกในช่วงสงครามโคลน รวมถึงความทรงจำของโกรกูเกี่ยวกับคำสั่งที่ 66 บนดาวคอรัสซัง